**Contract de servicii
nr. ................. data .....................**

1. **PĂRTILE CONTRACTANTE**

1.1. **FORMENERG S.A. cu** sediul în localitatea Bucureşti, B-dul Gheorghe Şincai nr. 3, sector 4, telefon 021/306.99.00, fax 021/306.99.01, 021/306.99.21, având cod de inregistrare fiscală RO14529126, înregistrată la Registrul Comerţului cu nr. J40/2265/2002, cont IBAN RO12RNCB0082044163660001 deschis la Banca Comercială Română – Sucursala Unirea, reprezentată prin Director General **MARIUS MORARIU** şi Director Economic **MARCEL NICULESCU**, în calitate de **BENEFICIAR,** pe de o parte,

si

1.2. ...............................................................**,** cu sediul in .......................................................................................

.................................................................................................................................................................................,

 tel: 21/......................................, fax; 021 ......................... ................, e-mail;..................................................... website:............................................, inregistrata in Registrul Comertului cu nr. ..........................................., avand cod de inregistrare fiscala ...................., cod IBAN ...................................................................... **,** deschis la Banca .................................... reprezentata de ..................................................... Administrator/Director, in calitate de **PRESTATOR**, pe de alta parte.

 **2. DEFINITII**
2.1 - În prezentul contract următorii termeni vor fi interpretaţi astfel:
a.    contract – reprezintă prezentul contract  şi toate Anexele sale.
b.    beneficiar şi prestator - părtile contractante, aşa cum sunt acestea numite în prezentul contract;
c.    preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.    servicii - activităţi a căror prestare fac obiect al contractului;
e.    produse - echipamentele, maşinile, utilajele, etc şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f.    forţa majoră -  un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j. zi - zi calendaristică; an - 365 de zile.

**3. INTERPRETARE**

 3.1 - În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi” sau “zile” sau orice referire la zile reprezintă zile calendaristice dacă nu se specifică in mod diferit.

**4. OBIECTUL PRINCIPAL AL CONTRACTULUI**
4.1 - Prestatorul se obligă să furnizeze servicii de spalatorie si curatatorie.

**5. PRETUL CONTRACTULUI**

 5.1 - Preţul convenit pentru îndeplinirea contractului, plătibil prestatorului de catre beneficiar, este de ............................ **lei/kg + TVA**5.2 - Preţul contractului este ferm si nu poate fi modificat pe toata perioada de valabilitate a contractului.

**6. DURATA CONTRACTULUI**
6.1 - Durata prezentului contract este de la data de ........................., pana la data de ............................

**7. EXECUTAREA CONTRACTULUI**
7.1 – Executarea contractului începe dupa semnarea acestuia de catre parti.

8.**DOCUMENTELE CONTRACTULUI**
8.1 - Documentele contractului sunt:
- propunerea financiara si tehnica (oferta)

* caietul de sarcini.

**9. OBLIGATIILE PRINCIPALE ALE PRESTATORULUI**
9.1. Prestatorul se obliga sa asigure capacitati de spalare de minim ......…conform necesar beneficiar ….....… de kg/luna; Echipamentele cu care prestatorul va furniza serviciile, vor fi conform legislatiei romane in vigoare si standardelor europene..
9.2. Prestatorul se obliga sa asigure gestionarea stocului de lenjerie existenta printr-o evidenta stricta, care sa excluda posibilitatea sustragerii lenjeriei din incinta unitatii si sa raspunda de predarea-primirea lenjeriei murdare, respectiv a celei curate, prin procese verbale de predare-primire;
9.3 Prestatorul se obliga sa ofere un program de functionare si transport la si de la autoritatea contractanta;
9.4. Prestatorul se obliga sa asigure servicii de spalare, dezinfectie, spalare si calcare conform standardelor existente pentru unitatile hoteliere si orice alte reglentari igenico-sanitare;
9.5. Prestatorul se obliga sa asigure termenele de predare-primire a lenjeriei (conform graficului intocmit de comun acord);
9.6. Prestatorul se obliga sa asigure un mod de ambalare diferentiat in functie de procesul tehnologic la care este supus inventarul moale in saci de polietilena (lenjerie de pat, prosoape, etc.);

 **10. OBLIGATIILE PRINCIPALE ALE BENEFICIARULUI**

 10.1 – Beneficiarul se obligă să platească preţul către prestator în termen de 30 de zile de la emiterea facturii de către prestator.
10.2 - Dacă beneficiarul nu onorează facturile în termen de 30 zile de la expirarea perioadei prevăzute convenite, prestatorul are dreptul de a sista prestarea serviciilor şi de a beneficia de reactualizarea sumei de plată la nivelul corespunzător zilei de efectuare a plaţii. Imediat ce beneficiarul onorează factura, prestatorul va relua prestarea serviciilor în cel mai scurt timp posibil.

**11. SANCTIUNI PENTRU NEINDEPLINIREA CULPABILA A OBLIGATIILOR**
11.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci beneficiarul are dreptul de a deduce din preţul contractului, ca penalitaţi, o sumă echivalentă cu o cotă de 0,05 %pe zi de intarziere.
11.2 - În cazul în care beneficiarul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă de 0,05% pe zi de intarziere.
11.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
11.4 - Beneficiarul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din  contract îndeplinită până la data denunţării unilaterale a contractului.

**12. ALTE RESPONSABILITATI ALE PRESTATORULUI**

 12.1 - (1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu propunerea sa tehnică .
(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.
12.2 - Prestatorul este pe deplin responsabil pentru execuţia serviciilor în conformitate cu solicitarile beneficiarului. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
12.3 – Prestatorul isi asuma intreaga responsabilitate privind detinerea autorizatiilor de exercitare a profesiei in concordanta cu serviciile prestate.

 **13. ALTE RESPONSABILITATI ALE BENEFICIARULUI**
13.1 - Beneficiarul se obligă să pună la dispoziţia prestatorului orice informaţii pe care acesta le solicita şi pe care le considera necesare îndeplinirii contractului.

**14. RECEPTIE SI VERIFICARI**14.1 - Beneficiarul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi financiara.

**15. INCEPERE, FINALIZARE, INTARZIERI, SISTARE**15.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.
15.2 - Dacă pe parcursul îndeplinirii contractului, prestatorul nu respectă perioadele de prestare convenite, acesta are obligaţia de a notifica acest lucru, în timp util, beneficiarului. Modificarea datei/perioadelor de prestare convenite se face cu acordul parţilor, prin act adiţional.
15.3 - În afara cazului în care beneficiarul este de acord cu o prelungire a termenului de execuţie, orice întârziere în îndeplinirea contractului dă dreptul beneficiarului de a solicita penalităţi prestatorului.

**16. AMENDAMENTE**16.1 - Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**17. CESIUNEA**
17.1 - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al beneficiarului.
17.2 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

**18. FORTA MAJORA**18.1 - Forţa majoră este constatată de o autoritate competentă.
18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
18.5 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**19. SOLUTIONAREA LITIGIILOR**
19.1 - Beneficiarul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
19.2 - Dacă, după 15 de zile de la începerea acestor tratative neoficiale, beneficiarul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

**20. LIMBA CARE GUVERNEAZA CONTRACTUL**20.1 - Limba care guvernează contractul este limba română.

**21. COMUNICARI**
21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât şi în momentul primirii.
21.2 - Comunicările între părţi se pot face prin telegramă, telex, fax sau e-mail, aceastea se considera primite in prima zi lucratoare dupa cea in care au fost expediate.

**22. LEGEA APLICABILA CONTRACTULUI**22.1 - Contractul va fi interpretat conform legilor din România.

Parţile au înteles să încheie azi ................... prezentul contract în două exemplare, câte unul pentru fiecare parte.

 **ACHIZITOR,                      PRESTATOR**,

 **FORMENERG S.A.**

 **DIRECTOR GENERAL**

 **Marius MORARIU**

 **DIRECTOR ECONOMIC**

 **Marcel NICULESCU**

 **CONSILIER JURIDIC**

 **Nicoleta CARP**

 **MANAGER ADMINISTRATIV**

 **Alexandru TOADER**